กินยาคุมยาสมินค่ะ 21เม็ด ช่วงเว้น7วันมีเพศสัมพันธ์กับเเฟนเเล้วหลั่งในประมาณ3วัน ตั้งเเต่เว้นวันที่1ก็พอจะมีเลือดไหลเเล้วค่ะ เป็นเมนส์เรื่อยๆ อยากรู้ว่าจะท้องมั้ยคะ พึ่งกินแผงแรกค่ะ เเละถ้าจะไม่กินต่อเเล้ว สามารถหยุดยาได้เลยมั้ยคะ หรือต้องกินต่อไปเรื่อยๆ รบกวนตอบหน่อยนะคะ ขอบค่ะคุณ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สำคัญคือต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปถ้าได้กินยาคุมมาครบทุกวันจนหมด ในช่วงที่เว้น 7 วัน การมีเพศสัมพันธ์ก็ไม่น่าทำให้เกิดการตั้งครรภ์ได้ เพราะไม่น่าจะมีการตกไข่ในช่วงเดือนนั้นๆ และหากไม่ต้องการกินยาต่อแล้วนั้น ก็คือกินครบ 21 เม็ดตามที่กล่าวมาแล้วหยุดได้เลย